चूँकि जीव, जीवात्मा तथा आत्मा और परमात्मा सम्बन्धी गुहय, अतिगुहय तथा परमगुहय विषयों सम्बन्धी यथार्थ जानकारी, शोध प्रबन्ध आदि जितनी यथार्थता और स्पष्टता के साथ भारतीय ऋषि-महर्षि और सन्त-महात्माओं आदि ने समाज को दिया है जिसे परमात्मा वाले अवतारियों ने पुष्टि भी की और हमेशा-हमेशा परमेश्वर की यथार्थ जानकारी सम्बन्धी ‘तत्त्वज्ञान-पद्धति’ जो समाज में सैद्धांतिक, प्रायोगिक और व्यावहारिक रूप में समाज के बीच दिया, वह संसार के अन्तर्गत अन्य किसी भी देश में अब तक उपलब्ध नहीं हो पाई। यही कारण है कि संस्कृति भारत की और सभ्यता पाश्चात्य देखों की मानी गयी। नीति भारत की और नियम पाश्चात्य देशों के प्रभावी रहे, शान्ति और आनन्द भारत के और सुख-साधन पाश्चात्य देशों के प्रभावी रहे। शान्ति और आनन्द की उपलब्धि विश्व को भारत से ही हुई है और भविष्य में भी होगी क्योंकि परमेश्वर का पूर्णावतार हमेशा भारत भूमि में ही हुआ है तथा वर्तमान में भी भारत में ही हुआ है। इसका एकमात्र कारण यह है कि परमेश्वर ‘संस्कृति-प्रधान’ होता है, सभ्यता-प्रधान नहीं। प्रस्तुत उपर्युक्त प्रकरण यहाँ इसलिए आ गया कि किसी भी प्रकार का गुहय, अतिगुहय तथा परमगुहय शोध-प्रबन्ध संसार के बीच फैला है, तो वह भारत से ही फैला है और पुनः भारत से ही फैलेगा। इसीलिए गर्भ स्थित सन्तान (शरीर) के विषय में हम जो कुछ भी बताने जा रहे हैं, यह संस्कृति-प्रधान रहते हुये अकाट्य वैज्ञानिक तथ्यों पर आधारित है। फिर भी संस्कृति-प्रधान कुछ ऐसे शब्द भी प्रयुक्त हो सकते हैं, जो सर्वविदित न हों परन्तु यथार्थतः भाव-प्रधान होने के नाते हम यहाँ पर प्रयुक्त कर रहे हैं। हालाँकि इन शब्दों को मात्र भाव-प्रधान ही नहीं अपितु यथार्थतः वैज्ञानिक तथ्य से युक्त ही कहा जाएगा क्योंकि इसके अन्तर्गत परम सत्यता का भाव छिपा है।